מילוש תאודוסיץ'

**מילוש תאודוסיץ**' (בסרבית: **Милош Теодосић**; נולד ב-19 במרץ 1987 בוולייבו, סרביה, יוגוסלביה) הוא כדורסלן סרבי המשחק בעמדת הרכז בכוכב האדום בלגרד. משחק עבור נבחרת סרביה מאז שנת 2007.

## קריירה
### תחילת דרכו
תאודוסיץ' התחיל לשחק כדורסל בקבוצת מטאלץ ולייבו מעיר הולדתו.
לאחר מכן הוא חתם על חוזה מקצועני ראשון בז'לזניק בלגרד ובעונת 2005–2006 הושאל לבוראץ צ'אצ'אק מליגת העל הסרבית.
בעונת 2006–2007 תאודוסיץ' חזר לז'לזניק בלגרד וב-16 משחקים בגביע יול"ב רשם 7.8 נקודות, 2.9 אסיסטים ו-2.1 ריבאונדים בממוצע למשחק, קבוצתו הגיע עד חצי הגמר שם הפסידו לריטאס וילנה.

### אולימפיאקוס (2007–2011)
ב-2007 תאודוסיץ' חתם על חוזה לחמש שנים באולימפיאקוס פיראוס בשווי של 2.8 מיליון אירו.

בעונת 2009–2010 תאודוסיץ' רשם 13.4 נקודות, 2.5 ריבאונדים, 4.9 אסיסטים ו-1.8 חטיפות למשחק ביורוליג ובכך הוביל את קבוצתו לפיינל פור שם הפסידו לברצלונה. 
לאור זאת תאודוסיץ' נבחר לחמישייה הראשונה ול-MVP של עונת היורוליג.

### צסק"א מוסקבה (2011–2017)
בקיץ 2011, חתם תאודוסיץ' על חוזה לשלוש שנים בשווי 5.7 מיליון אירו בקבוצת הפאר הרוסית, צסק"א מוסקבה.

בעונתו הראשונה בקבוצה הוא הוביל את קבוצתו לגמר היורוליג שם הפסיד 62-61 לקבוצתו לשעבר אולימפיאקוס.

בעונת 2013–2014 הפסידה צסק"א בחצי גמר הפיינל פור למכבי תל אביב. זמן קצר אחרי האשים נשיא צסק"א את תאודוסיץ' וחברו לנבחרת ננאד קרסטיץ' על כך שלא השקיעו מספיק מאמץ במהלך העונה.
אחרי העונה המאכזבת של צסק"א תאודוסיץ' האריך את חוזהו בשלוש שנים נוספות.

ב-7 בנובמבר 2014 רשם תאודוסיץ' שיא קריירה של 27 נקודות בניצחון על אוניקאחה מאלגה ביורוליג.
בעונה זו שוב הוביל את קבוצתו לפיינל פור אך שוב הפסידה לאולימפיאקוס בהובלתו של ואסיליס ספאנוליס.

בעונת 2015–2016 תאודוסיץ' ביחד עם ננדו דה קולו יצרו את אחד הצמדים הקטלניים ביורוליג כאשר הובילו את צסק"א לגמר היורוליג שם ניצחו את פנרבחצ'ה אולקר 96-101 לאחר הארכה, וזכייה של הקבוצה ביורוליג אחרי 8 שנים.
תאודוסיץ' רשם באותו משחק 19 נקודות, 7 אסיסטים, 5 ריבאונדים ו-2 חטיפות בדרך לזכייה אחרי ניסיונותיו הכושלים לפני כן.

### לוס אנג'לס קליפרס (2017–2019)
ב-7 ביולי 2017 חתם על חוזה בסך 12.3 מיליון דולר לשנתיים במועדון לוס אנג'לס קליפרס שבליגת ה-NBA. ב-19 באוקטובר 2017 שיחק תאודוסיץ' את משחק הבכורה שלו ב-NBA בו קלע 6 נקודות ומסר 6 אסיסטים בניצחון על היריבה העירונית לוס אנג'לס לייקרס. במשחקו השני נגד פיניקס סאנס נפצע תאודוסיץ' ברגלו השמאלית ובכך נעדר ל-22 משחקים רצופים בעונה.

ב-7 בפברואר 2019, לאחר כעונה וחצי עם הקליפרס, שוחרר מהקבוצה.

### חזרה לאירופה
ב-13 ביולי 2019 חתם בקבוצה האיטלקית וירטוס בולוניה.

ב-11 ביולי 2023 חתם בכוכב האדום בלגרד.

## נבחרת לאומית
תאודוסיץ' שיחק בכל הנבחרות הצעירות של סרביה (עד גיל 16, 18 ו-20) ועם כולן זכה באליפויות אירופה, ואף נבחר ל-MVP של אליפות אירופה עד גיל 20 ב-2007.

הוא נכלל בסגל הנבחרת הבוגרת באליפות אירופה 2007, והוביל אותה עד לגמר אליפות אירופה ב-2009, בה גם נבחר לחמישיית הטורניר.

באליפות העולם 2010 בשלב רבע הגמר נגד נבחרת ספרד בשניות הסיום בשוויון 89-89 קלע תאודוסיץ' שלשה אדירה מ-9 מטר ששלחה את נבחרתו לחצי הגמר שם הפסידו לנבחרת טורקיה. לאחר מכן נבחר לחמישיית הטורניר.

הוביל את נבחרתו באולימפיאדת ריו 2016 עד לגמר שם הפסידו 96-66 לנבחרת ארצות הברית.
[שמאל|ממוזער|300px|תאודוסיץ' קולע שלשה מעל [חורחה גרבאחוסה שמעלה את נבחרתו לחצי גמר אליפות העולם ב-2010]]

## תארים קבוצתיים

***ז'לניק בלגראד**
**2 זכיות בגביע הסרבי (2005, 2007).

***אולימפיאקוס**
**2 זכיות בגביע היווני (2010, 2011).

***צסק"א מוסקבה**
**זכייה ביורוליג (2016).
**6 זכיות בליגת ה-VTB.
** 2 זכיות באליפות רוסיה (2012, 2013).
* **וירטוס בולוניה**
** זכייה ביורוקאפ (2022).

## סטטיסטיקת קריירה
### העונה הסדירה ב-NBA

### ביורוליג

## קישורים חיצוניים

* פרופיל באתר יורובאסקט 2007
* פרופיל באתר ה-ESPN

## הערות שוליים

קטגוריה:כדורסלנים סרבים
קטגוריה:כדורסלני נבחרת סרביה
קטגוריה:כדורסלני ז'לזניק בלגרד
קטגוריה:כדורסלני אולימפיאקוס
קטגוריה:כדורסלני צסק"א מוסקבה
קטגוריה:כדורסלני לוס אנג'לס קליפרס
קטגוריה:זוכי פרס ה-MVP של היורוליג
קטגוריה:כדורסלנים באולימפיאדת ריו דה ז'ניירו (2016)
קטגוריה:כדורסלני בוראץ צ'אצ'אק
קטגוריה:כדורסלני וירטוס בולוניה
קטגוריה:שחקני NBA שלא נבחרו בדראפט
קטגוריה:מדליסטים אולימפיים סרבים
קטגוריה:סרבים שנולדו ב-1987
קטגוריה:ספורטאים סרבים ברוסיה